**1. melléklet a 13/2014. (XII. 4.) önkormányzati rendelethez**

**A polgármesterre átruházott feladat- és hatáskörök**

Szociális ellátások területén:

1. Gondoskodik annak a vagyontalan személynek a köztemetéséről, akinek nincs, vagy nem lelhető fel tartásra köteles és képes hozzátartozója.
2. A képviselő-testület által kinevezett vezető beosztású alkalmazottak esetében gyakorolja az egyéb munkáltatói jogokat, illetve az önkormányzattal jogviszonyban álló alkalmazottak esetében jogosult valamennyi munkáltatói jog gyakorlására.
3. Az önkormányzati intézmények különböző szabályzatainak jóváhagyása, ha azt külön törvény testületi hatáskörbe utalja.
4. Gyakorolja az önkormányzatnak a szociális igazgatás és szociális ellátás helyi feladatairól, gyermekvédelem helyi szabályozásáról, valamint a falugondnoki szolgálatról szóló rendeleteiben átruházott hatásköröket

Önkormányzati tulajdonosi jogosítványok tekintetében:

1. Jogosult az önkormányzatnál feleslegessé, vagy rendeltetésszerű használatra alkalmatlanná vált eszköz leselejtezését követően azt értékesíteni, a használat vagy hasznosítás jogát átengedni, ha az eszköz könyv szerinti bruttó értéke az 50 e Ft összeget nem haladta meg.
2. Önkormányzati beszerzés esetén a nettó 500 e Ft alatti építési beruházásra, árubeszerzésre és szolgáltatás megrendelésére vonatkozó ajánlatok esetén dönt a nyertes ajánlattevő személyéről.
3. Jogosult a képviselő-testület által jóváhagyott, és nem kötelező önkormányzati feladatra biztosított előirányzatok között átcsoportosítást végrehajtani az egyes előirányzatok 10 %-ig ha azt a kötelező önkormányzati feladat ellátása indokolja, vagy a költségvetésben meghatározott bevételek teljesítésének elmaradása miatt a kötelező feladatok ellátása sérülne, illetve emiatt hitelfelvételre kerülne sor.
4. Jogosult az önkormányzatot megillető elővásárlási jogról lemondani, az ingatlan-nyilvántartásba az önkormányzat javára szerződés alapján bejegyzett jogok törlésére vonatkozó nyilatkozatot tenni, amennyiben a szerződő fél a vállalt kötelezettségét teljesítette, vagy az önkormányzat gazdasági érdeke ezt indokolja.
5. Jogosult az önkormányzat nevében a bérleti szerződést rendkívüli felmondással megszűntetni, amennyiben a bérlő díjfizetési kötelezettségének a fizetési felszólítást követően sem tesz eleget, és legalább 3 havi bérleti díjjal tartozik.
6. Jogosult az önkormányzat nevében a szerződésből, illetve szerződésen kívüli jogviszonyból származó valamennyi követelés behajtása érdekében bírósági eljárást indítani.
7. Jogosult a mozgóképről szóló 2004. évi II. törvényben meghatározott a filmforgatási célú a közterület- használattal összefüggő képviselő-testületi hatásköröket gyakorolni.

**2. számú melléklet 13/2014. (XII. 4.) önkormányzati rendelethez**

**A képviselő-testület Ügyrendi Bizottságának feladat és hatásköre:**

1. A képviselői vagyonnyilatkozatok nyilvántartása, kezelés, őrzése;
2. Összeférhetetlenségi kezdeményezés kivizsgálása;
3. Titkos szavazás lebonyolítása;
4. Javaslatot tesz a polgármester jutalmazására a képviselő-testületnek;
5. Az Mötv. 37. § (1) bekezdés szerinti lemondó nyilatkozat átvétele;
6. A polgármester szabadságolási tervének elfogadása.

**3. számú melléklet 13/2014. (XII. 4.) önkormányzati rendelethez**

**Az önkormányzat társulásai és a tárulásokra átruházott feladatok**

1. DÁM Önkormányzati Társulás: szociális, gyermekjóléti szolgáltatások és ellátások;
2. Dél-dunántúli Régió Ivóvízminőség-javító Önkormányzati Társulás: közreműködik az egészséges ivóvízellátásról való gondoskodásban;
3. Diósberényi Óvodafenntartó Társulás: óvodai nevelés;
4. Első Magyar Önkormányzati Víziközmű és Közszolgáltatási Társulás: víztermelés, - kezelés, - ellátás;
5. Önkormányzati Társulás a Délnyugat-Balatoni Nagytérség települései szilárd hulladékai kezelésének korszerű megoldására: a környezet-egészségügy, köztisztaság biztosítása illetve a hulladékgazdálkodás megoldása; Hulladékgazdálkodási közszolgáltatás: a közszolgáltatás körébe tartozó hulladék átvétele, elszállítása, kezelése, valamint a hulladékgazdálkodási közszolgáltatással érintett hulladékgazdálkodási létesítmény fenntartása, üzemeltetését biztosító, kötelező jelleggel igénybeveendő szolgáltatás.
6. Gyönki Mikro térségi Szolgáltatást Szervező Társulás: háziorvosi alapellátás, otthoni szakápolási szolgálat, egyéb szociális ellátás bentlakás nélkül